Kínában intereneteznek a legtöbben a világon
Immár nagyobb a kínai internet használók száma, mint az Egyesült Államok teljes lakossága.
Ezt vasárnap közölte a kínai média, amely szerint a kínai netezők száma 338 millió lett június végére. Kína a világ legnagyobb online-népességével rendelkezik, miután 2009 első félévében 40 millióval emelkedett a világhálón kalandozók száma - közölte az Új Kína hírügynökség a kínai Internet Információs Központ adatára hivatkozva. A Központ szerint a kínai városok 95 százaléka már rácsatlakozott a szélessávú internetes kapcsolatra, a falvak 92,5 százaléka pedig rendelkezik olyan telefonvonalakkal, amelyek alkalmasak a világháló kapcsolat átvitelére. A vidéki lefedettség illetve technikai szÍnvonal tovább fog javulni, amikor jövőre a három nagy szolgáltató, a China Telecom, a China Mobile és a China Unicom 280 milliárd jüant (40 milliárd dollárt) fektet be a 3G hálózat országos kiépítésére. 
 Önnek mi a véleménye? Szóljon hozzá ITT!